Razgovor:Živinice - Wikipedia

# Razgovor:Živinice

### From Wikipedia

## [izmijeni] Nadležnosti općine

Iako je, prema odredbama pozitivnih zakonskih propisa, općina osnovna jedinica lokalne samouprave, mnoge funkcije od vitalnog interesa za građane, vještački su izopćene na više nivoe. Građani ipak, čak oko 80% svojih potreba, ostvaruju u općini. U dosadašnjoj primjeni Zakona o lokalnoj samoupravi, ishitrena i često nefunkcionalna rješenja nametnuta od strane Međunarodne zajednice, pokazala su čitav niz slabosti. Ovih dana, razmatra se promjena ustavnih odredbi koje definišu općinu, a do kraja aprila je rok kada treba okončati i promjene odgovarajućih zakonskih propisa koji će općini dati više ovlaštenja, ali i veći dio kolača u raspodjeli javnih prihoda.

Prema članu 20. Statuta, općina je nadležna da: 1. Osigurava uslove za poštivanje i zaštitu ljudskih prava i osnovnih sloboda u skladu sa Ustavom, Zakonom i Statutom općine. 2. Osigurava lokalne potrebe stanovništva, u oblasti brige o djeci, obrazovanju i odgoju, kulturi, fizičkoj kulturi i sportu. 3. Provodi propise iz oblasti prostornog planiranja. 4. Osigurava provodjenje porezne politike i potreba finansiranja sredstava za funkcionisanje općine, 5. Osigurava uspostavljanje i održavanje premjera i katastra nekretnina, 6. Upravlja općinskom imovinom, 7. Obavlja komunalne i druge uslužne djelatnosti i stara se o izgradnji, održavanju i korištenju lokalnih puteva, ulica, mostova, i drugih objekata lokalne infrastrukture, 8. Osigurava lokalne potrebe stanovništva u oblasti rada, zapošljavanja i socijalne politike, 9. Vodi brigu o turističkim resursima općine i o zaštiti okoliša, 10. Osigurava korištenje i upravljanje lokalnim gradjevinskim zemljištem, 11. Osigurava zaštitu i uredjenje čovjekove okoline, 12. Upravlja gradskim grobljem i dobrima od općeg interesa, 13. Organizuje zaštitu od požara i drugih elementarnih nepogoda, 14. Osigurava uslove rada lokalnih radio i TV stanica , 15. Osigurava matične i druge evidencije o ličnim stanjima gradjana, 16. Obavlja upravne poslove iz djelokruga Općine, 17. Osniva javne ustanove i druga pravna lica za zadovoljenje raznih potreba stanovništva, 18. Osigurava izvršavanje i drugih poslova u skladu sa Zakonom.

U okviru navedenih prava i dužnosti općine, Općinski načelnik je nosilac izvršne vlasti, čije se nadležnosti prema Statutu mogu kondenzovati u sljedeća dva djelokruga: a) da provodi općinsku politiku i izvršava općinske (i druge) propise, b) da osigurava i izvršava općini prenesene poslove putem službi za upravu, osim ove obaveze, posebnim članom naglašena je i nadležnost Općinskog načelnika u predstavljanju i zastupanju općine Živinice.

Preuzeto sa: "http://bs.wikipedia.org../../../%C5%BE/i/v/Razgovor%7E%C5%BDivinice_cc8a.html"

##### Views

- Članak
- Razgovor
- Trenutna verzija

##### Pretraga